# สปีกนาว (เทย์เลอร์เวอร์ชัน)
สปีกนาว (เทย์เลอร์เวอร์ชัน)  เป็นสตูดิโออัลบั้มบันทึกใหม่ลำดับที่ 3 ของนักร้องและนักแต่งเพลงชาวอเมริกัน เทย์เลอร์ สวิฟต์ วางจำหน่ายเมื่อวันที่ 7 กรกฎาคม ค.ศ. 2023 ผ่านรีพับลิกเรเคิดส์ เป็นการบันทึกเสียงใหม่ของสตูดิโออัลบั้มชุดที่ 3 ของสวิฟต์ สปีกนาว (2010) ต่อจากอัลบั้มที่บันทึกเสียงใหม่ก่อนหน้าคือ เฟียร์เลส (เทย์เลอร์เวอร์ชัน) และเรด (เทย์เลอร์เวอร์ชัน) ในปี 2021 เนื่องมาจากกรณีข้อพิพาทเกี่ยวกับสิทธิ์ในการถือครองเพลงในหกอัลบั้มแรก อัลบั้มนี้ได้รับการประกาศอย่างเป็นทางการเมื่อวันที่ 5 พฤษภาคม ค.ศ. 2023 ที่แนชวิลล์ขณะทัวร์คอนเสิร์ตดิเอราส์ทัวร์

สปีกนาว (เทย์เลอร์เวอร์ชัน) ประกอบด้วย 22 เพลง ทั้งหมดประพันธ์โดยสวิฟต์ ประกอบด้วย 16 เพลงจากสปีกนาวรุ่นดีลักซ์ และ "จากตู้นิรภัย" (From the Vault) ที่ยังไม่เคยเผยแพร่อีก 6 เพลง สวิฟต์และคริสโตเฟอร์ โรว์เป็นผู้ผลิตเสียงส่วนใหญ่ พร้อมด้วยแอรอน เดสเนอร์ และแจ็ก แอนโตนอฟฟ์ มีศิลปินรับเชิญเพลงร็อกคือ ฟอลล์เอาต์บอย และเฮย์ลีย์ วิลเลียมส์ จากวงพาร์อะมอร์

สปีกนาว (เทย์เลอร์เวอร์ชัน) ได้รับอิทธิพลอย่างมากจากแนวดนตรีร็อก และป็อปพังก์ ผสมผสานคันทรีป็อปอันเป็นเอกลักษณ์ของสวิฟต์ เข้ากับรูปแบบอีโม ป็อปร็อก และกอทิกร็อก ส่วนใหญ่ขับเคลื่อนโดยองค์ประกอบของกีตาร์ไฟฟ้า กลองหนัก เครื่องสาย และเครื่องดนตรีอะคูสติก เป็นอัลบั้มที่มีแนวคิดหลวม ๆ เกี่ยวกับคำสารภาพที่ไม่ได้พูดออกมา โดยบันทึกถึงอารมณ์ที่ผันผวนในช่วงวัยรุ่นของสวิฟต์ อัลบั้มนี้ได้รับการวิจารณ์ในเชิงบวกจากนักวิจารณ์เพลง ซึ่งชื่นชมด้านการประพันธ์เพลงที่ดึงดูดอารมณ์และการขับเสียงร้องที่หนักแน่น

ในเชิงพาณิชย์ สปีกนาว (เทย์เลอร์เวอร์ชัน)ทำลายสถิติสปอติฟายทั่วโลกสำหรับการสตรีมอัลบั้มในวันเดียวมากที่สุดในปี 2023 โดยขึ้นอันดับหนึ่งในออสเตรเลีย แคนาดา แฟลนเดอส์ ไอร์แลนด์ เนเธอร์แลนด์ นิวซีแลนด์ สเปน สวีเดน สหราชอาณาจักร เช่นเดียวกับสหรัฐ ซึ่งเป็นอัลบั้มที่ 12 ของสวิฟต์ที่ขึ้นอันดับหนึ่งชาร์ตบนบิลบอร์ด 200 ทำลายสถิติตลอดกาลของบาร์บรา สไตรแซนด์ ในอัลบั้มอันดับหนึ่งของศิลปินหญิงมากที่สุด เพลงทั้ง 22 เพลงเปิดตัวบนบิลบอร์ดฮอต 100 รวมถึงเพลง "ไอแคนซียู" ที่อันดับห้า

 ภูมิหลัง 

 การตอบรับที่สำคัญ 

อัลบั้ม สปีกนาว (เทย์เลอร์เวอร์ชัน) ได้รับเสียงวิจารณ์ที่ดี โดยในเมทาคริติก ซึ่งกำหนดค่าเฉลี่ยคะแนนจากสื่อสิ่งพิมพ์ อัลบั้มนี้ได้คะแนน 81 จาก 100 จากบทวิจารณ์ 14 รายการ ซึ่งบ่งชี้ว่า "ได้รับเสียงชื่นชมจากทั่วโลก" (universal acclaim) เอนีดีเซ็นต์มิวสิก? รวบรวมบทวิจารณ์ 13 รายการและให้คะแนนอัลบั้ม 7.6 จาก 10 คะแนนจากการประเมินฉันทามติที่สำคัญ

มอรา จอห์นสตัน จากโรลลิงสโตนกล่าวว่าอัลบั้ม สปีกนาว (เทย์เลอร์เวอร์ชัน) "ขยายภาพลักษณ์อัลบั้มแลนด์มาร์ก" ด้วยคุณภาพการผลิตที่เข้มข้นยิ่งขึ้น นักวิจารณ์ชาวอังกฤษในนิตยสารเดียวกันนี้ มาร์ก ซัตเตอร์แลนด์ กล่าวว่า "ทรงพลัง องค์ประกอบ และความเจ็บปวดที่คุกรุ่น ซึ่งทำให้อัลบั้มสปีกนาวต้นฉบับมีการบันทึกที่น่าทึ่งเช่นนี้ ยังคงสภาพสมบูรณ์อย่างโดดเด่น" บทวิจารณ์จากแอนนาเบล นูเจนต์ จากดิอินดีเพ็นเดนต์ ป็อปปี แพลตต์ จากเดอะเดลีเทลิกราฟ, โจนาธาน คีฟ จากนิตยสารสแลนต์, ราเชล แคโรลล์ จากป็อปแมตเตอร์ส, สตีเฟน โธมัส เออร์เลไวน์ จากออลมิวสิก, และวิล ฮอดจ์กินสัน จากเดอะไทมส์ ยกย่องการผสมผสานการผลิตที่คมชัดยิ่งขึ้นของอัลบั้ม น้ำหนักของอารมณ์ความรู้สึก เพิ่มความแตกต่างเล็กน้อยของเพลงในตู้นิรภัย และเสียงขับร้องที่หนักแน่นและประณีตของสวิฟต์ อเล็กซ์ ฮอปเปอร์ จากนักแต่งเพลงชาวอเมริกัน และเคลซีย์ บาร์นส์ จากเดอะไลน์ออฟเบสต์ฟิต ชื่นชมการปลดปล่อยอารมณ์ของอัลบั้มที่ถ่ายทอดภาพวัยรุ่นได้อย่างชัดเจน บ็อบบี โอลิเวียร์ นักวิจารณ์จากสื่อสพิน ชื่นชม "ความสง่างามแบบร็อก" ของอัลบั้ม "และการขับเสียงร้องที่เป็นผู้ใหญ่และธาตุแท้" ของสวิฟต์

การเปลี่ยนท่อนเพลง "Better than Revenge" เป็นจุดถกเถียงที่พบบ่อยในบทวิจารณ์ โดยบางคนกล่าวว่าไม่จำเป็นเลย ซึ่งบางคนก็ชื่นชมการเปลี่ยนส่วนนี้ โดยมองว่ามันสอดคล้องกับมุมมองที่เปลี่ยนไปของสวิฟต์ในฐานะผู้หญิงที่เติบโตแล้ว ลอรา สเนปส์ จากเดอะการ์เดียน และวรินดา จาโกตา จากพิตช์ฟอร์ก กล่าวว่าเสียงของสวิฟต์แม้จะ "สมบูรณ์กว่า" ในปี 2010 มาก แต่ก็ได้สูญเสีย "ความอ่อนเยาว์" และ "ความกังวลใจของวัยรุ่นไปแล้ว" แต่ยังถือว่าการพัฒนาการประพันธ์เพลงและความสม่ำเสมอทางดนตรีของอัลบั้มนี้น่าประทับใจ

 รายชื่อเพลง 

หมายเหตุ
 เพลงทั้งหมดมีคำบรรยายต่อท้ายว่า "เทย์เลอร์เวอร์ชัน" (Taylor's Version); แทร็ก 17–22 มีคำบรรยายเพิ่มเติมต่อท้ายว่า "ฟรอมเดอะวอลต์" (From the Vault)
 แพ็กเกจซีดีของอัลบั้มประกอบด้วยแผ่นดิสก์สองแผ่น แผ่นแรกมีแทร็ก 1–16 และอีกแผ่นมีแทร็ก 17–22

 ชาร์ต 
+ ตารางอันดับชาร์ตของอัลบั้ม สปีกนาว (เทย์เลอร์เวอร์ชัน) ชาร์ต (2023) ตำแหน่งสูงสุด Argentine Albums (CAPIF) 1 Australian Country Albums (ARIA) 1 Icelandic Albums (Plötutíðindi) 3 Italian Albums (FIMI) 4 Japanese Combined Albums (Oricon) 17 Japanese Hot Albums (Billboard Japan) 9 Lithuanian Albums (AGATA) 10 New Zealand Albums (RMNZ) 1 Slovak Albums (ČNS IFPI) 3

 ชาร์ตรายเดือน 
+ ตารางชาร์ตรายเดือนของอัลบั้ม สปีกนาว (เทย์เลอร์เวอร์ชัน) ชาร์ต (2023) ตำแหน่ง Uruguayan Albums (CUD) 1

 การรับรอง 

 ประวัติการจำหน่าย 
+ วันที่เผยแพร่และรูปแบบของอัลบั้ม สปีกนาว (เทย์เลอร์เวอร์ชัน) ภูมิภาค วันที่ รูปแบบ เวอร์ชัน ค่าย อ้างอิง ทั่วโลก 7 กรกฎาคม 2023  มาตรฐาน รีพับลิก Speak Now (Taylor's Version) release formats:
 
 
 
  สหรัฐ 13 กรกฎาคม 2023 ดิจิทัลดาวน์โหลด ดีลักซ์  ญี่ปุ่น 16 สิงหาคม 2023 ซีดี มาตรฐาน ยูนิเวอร์แซลเจแปน  ดีลักซ์